Norja luotti 1930-luvulla kansainvälisten sopimusten takaavan rauhan, ja toisen maailmansodan sytyttyä se julistautui puolueettomaksi. Saksa valloitti Norjan yllätyshyökkäyksellä keväällä 1940 (Operaatio Weserübung). Norjan vastarinta kesti kaksi kuukautta, jonka jälkeen kuningas ja hallitus jatkoivat toimintaansa pakolaishallituksena Yhdistyneessä kuningaskunnassa.